**Τίτλος Σεναρίου:** The Pop Art Project

**Όνομα:** Ευγενία

**Επίθετο:** Πισάνου

**Μάθημα/Γλώσσα:** Αγγλικά

**Ομάδα/Στόχος (Βαθμίδα Εκπαίδευσης και Τάξη):** Γυμνάσιο, Γ'

**Ομάδα/Στόχος (Επίπεδο Γλωσσομάθειας):** Β1

**Διάρκεια Σεναρίου σε διδακτικές ώρες:** 4

**Θέμα/αντικείμενο διδασκαλίας:** Η τέχνη της "Pop Art" και ο Andy Warhol.

**Λέξεις κλειδιά:** pop art, Andy Warhol, wiki, webquest. Αγγλική γλώσσα

**Τέχνες που εμπλέκονται:** Pop Art

**Διδακτικό εγχειρίδιο (αν χρησιμοποιείται):** Το διδακτικό σενάριο εκπονείται μέσω ενός wiki (διαδικτυακή, συνεργατική εφαρμογή) που βρίσκεται στο ιστοχώρο http://popartproject.pbworks.com, στο οποίο έχουν αναρτηθεί όλες οι δραστηριότητες καθώς και μιας αυτοκαθοδηγούμενης ιστοεξερεύνησης (webquest) που βρίσκεται στη σελίδα http://zunal.com/webquest.php?w=399936.

**Διδακτικοί στόχοι:**ΚΟΠΟΣ ΤΟΥ ΔΙΔΑΚΤΙΚΟΥ ΣΕΝΑΡΙΟΥ Σκοπός του μαθησιακού σεναρίου είναι η γνωριμία των μαθητών με την τέχνη της pop art και ενός εκ των βασικών εκπροσώπων της, τον Andy Warhol καθώς και η ανάπτυξη των δεξιοτήτων των μαθητών στην ξένη γλώσσα (speaking, listening, reading, writing) και η εκμάθηση του σωστού τρόπου διερεύνησης, επιλογής της απαραίτητης πληροφορίας και σύνθεσης αυτής με διαφορετικούς τρόπους, με τη βοήθεια του διαδικτύου και των εργαλείων αυτού. ΣΤΟΧΟΙ ΤΟΥ ΔΙΔΑΚΤΙΚΟΥ ΣΕΝΑΡΙΟΥ ΒΑΣΕΙ ΤΗΣ ΤΑΞΙΝΟΜΙΑΣ ΤΟΥ BLOOM ΓΝΩΣΤΙΚΟΙ ΣΤΟΧΟΙ Με την ολοκλήρωση του μαθήματος, οι μαθητές θα μπορούν να: • Περιγράφουν τα βασικά χαρακτηριστικά της τέχνης pop art. • Αναγνωρίζουν τον καλλιτέχνη Andy Warhol και να σκιαγραφούν τη ζωή και το έργο του. • Παράγουν μικρής έκτασης άρθρο και παρουσίαση powerpoint σχετικά με το θέμα του μαθήματος. • Διατυπώνουν ερωτήσεις και να δίνουν απαντήσεις σχετικά με το θέμα του μαθήματος. • Διερευνούν, επεξεργάζονται και να αξιοποιούν κριτικά πληροφορίες του διαδικτύου. • Αξιολογούν τις εργασίες των συμμαθητών τους, βάσει ρουμπρίκας αξιολόγησης. ΣΥΝΑΙΣΘΗΜΑΤΙΚΟΙ ΣΤΟΧΟΙ Με την ολοκλήρωση του μαθήματος, οι μαθητές θα μπορούν να: • Παρουσιάζουν με αυτοπεποίθηση την εργασία τους στην ολομέλεια. • Συνεργάζονται για την επίλυση προβλημάτων και την ολοκλήρωση των εργασιών τους. • Διαμορφώνουν κλίμα ενθάρρυνσης, συνεργασίας και συμμετοχής στην ομάδα. ΤΕΧΝΟΛΟΓΙΚΟΙ ΣΤΟΧΟΙ Με την ολοκλήρωση του μαθήματος, οι μαθητές θα μπορούν να: • Εντοπίζουν και να χρησιμοποιούν φωτογραφίες χωρίς πνευματικά δικαιώματα με τη χρήση της πλατφόρμας https://unsplash.com/. • Χρησιμοποιούν τα εργαλεία https://www140.lunapic.com/editor/?action=warhol και http://pictomizer.com/ για να επεξεργαστούν εικόνες. • Κατασκευάζουν μία γιγαντοαφίσα με το εργαλείο https://www.blockposters.com/. • Χρησιμοποιούν το powerpoint για να κάνουν παρουσιάσεις. • Συνθέτουν σύντομο άρθρο σε εφημερίδα και animation pictures με το εργαλείο www.fodey.com. • Εξασκούνται στη χρήση του wiki (http://popartproject.pbworks.com) και της ιστοεξερεύνησης (http://zunal.com/webquest.php?w=399936). • Δημιουργούν παιγνίδι jeopardy με τη χρήση του εργαλείου https://jeopardylabs.com/build/ • Αξιολογούν τις εργασίες των συμμαθητών τους, βάσει ρουμπρίκας αξιολόγησης, με τη χρήση του εργαλείου http://rubistar.4teachers.org/ • Δίνουν ανατροφοδότηση, όσον αφορά στην εμπειρία τους, με τη χρήση του εργαλείου https://www.surveymonkey.com/

**Μέθοδοι διδασκαλίας:** Ομαδοσυνεργατική: Οι μαθητές εργάζονται σε ζευγάρια και ομάδες, ακολουθώντας τις οδηγίες που έχουν αναρτηθεί στο wiki από τον εκπαιδευτικό, ο οποίος, πέρα από σχεδιαστής υλικού, έχει ρόλο διευκολυντικό και συντονιστικό . Το μάθημα είναι βασισμένο στη χρήση των ΤΠΕ με στόχο οι μαθητές να συνεργαστούν, να αυτενεργήσουν και να εμπλακούν ενεργά στη μάθηση. Ανακαλυπτική/Διερευνητική: Μέσω της ιστοεξερεύνησης, οι μαθητές ανακαλύπτουν πληροφορίες και γνώσεις και οικοδομούν μια ουσιαστική κατανόηση για το θέμα που διερευνούν.

**Διαθεματικότητα:**Πληροφορική: Όλο το διδακτικό σενάριο υλοποιείται με τη χρήση ΤΠΕ. Καλλιτεχνικά: Το διδακτικό σενάριο βασίζεται στην τέχνη της Pop Art. Αγγλική Γλώσσα

**Φάση 1 (Χρονική διάρκεια,  βήματα διδασκαλίας, δραστηριότητες, ρόλος εκπαιδευτικού,  μαθητών/μαθητριών):** Προετοιμασία (3΄) Σε ζευγάρια, οι μαθητές, εισέρχονται στο wiki «The Pop Art Project», http://popartproject.pbworks.com, (ο εκπαιδευτικός έχει ήδη μοιράσει τα Usernames και Passwords) όπου έχουν αναρτηθεί όλες οι δραστηριότητες. Προκειμένου ο εκπαιδευτικός να εισάγει τους μαθητές στο θέμα του μαθήματος χρησιμοποιεί τις δύο παρακάτω δραστηριότητες: Δραστηριότητα 1η (10’) Ζητείται από τους μαθητές, σε ζευγάρια, να βρουν μια εικόνα που τους αρέσει, είτε χρησιμοποιώντας κάποια από το προσωπικό τους αρχείο ή βρίσκοντας κάποια από ιστοσελίδες οι οποίες προσφέρουν δωρεάν φωτογραφίες που δεν υπόκεινται σε πνευματικά δικαιώματα, https://unsplash.com . Στη συνέχεια, χρησιμοποιώντας το εργαλείο lunapic, https://www140.lunapic.com/editor/?action=warhol, (απλό δωρεάν online πρόγραμμα photo editing) ανεβάζουν τη φωτογραφία τους και την επεξεργάζονται, έτσι ώστε να μοιάζει με έργο του Andy Warhol. Στη συνέχεια, οι μαθητές εισέρχονται στον ιστοχώρο του μουσείου μοντέρνας τέχνης της Νέας Υόρκης Guggenheim, https://www.guggenheim.org/artwork/movement/pop-art, και βλέπουν τη συλλογή των έργων pop art. Τους ζητείται να βρουν, αν υπάρχουν, κοινά στοιχεία της συλλογής αυτής με τη δική τους φωτογραφία, να παρατηρήσουν τα έργα προκειμένου να επιλέξουν αυτό που τους αρέσει περισσότερο και να αναφερθούν στις ιδιαιτερότητες που έχει αυτή η μορφή τέχνης. Στόχος της δραστηριότητας αυτής είναι να κινηθεί το ενδιαφέρον των μαθητών για το θέμα. Δραστηριότητα 2η (4’) Ζητείται από τους μαθητές να συνδεθούν μέσω του wiki, http://popartproject.pbworks.com, με το εργαλείο educaplay, και να κάνουν το quiz αντιστοίχησης που τιτλοφορείται «Pop Art Artists», https://www.educaplay.com/learning-resources/4250083-pop\_art\_artists.html, με στόχο την εξοικείωσή τους με τα έργα των μεγάλων εκπροσώπων της pop art, που φιλοξενούνται στο μουσείο Guggenheim αλλά και την εξάσκηση της δεξιότητας της κατανόησης γραπτού λόγου. Δραστηριότητα 3η (15’) Ο εκπαιδευτικός, μέσω του wiki, http://popartproject.pbworks.com, συνδέεται στη διαδικτυακή πλατφόρμα youtube, προκειμένου οι μαθητές να παρακολουθήσουν δύο σύντομα βίντεο που αναφέρονται στον Andy Warhol (3:34’), https://www.youtube.com/watch?v=ulZ64VDhwXM, και την Pop Art (2:14) https://www.youtube.com/watch?v=xkEiy1EtlkQ. Οι μαθητές παρακολουθούν τα βίντεο δύο φορές και κρατούν σημειώσεις. Στόχοι της δραστηριότητας αποτελούν η άντληση πληροφοριών για το θέμα και η εξάσκηση της κατανόησης του γραπτού λόγου (τα βίντεο παρουσιάζουν τις πληροφορίες γραπτά με τη συνοδεία μουσικής). Δραστηριότητα 4η (8’) Στη συνέχεια, χρησιμοποιώντας το εργαλείο fodey.com και συγκεκριμένα τη λειτουργία talking squirrels, https://www.fodey.com/generators/animated/talking\_squirrel.asphttps://www.fodey.com/generators/animated/talking\_squirrel.asp, οι μαθητές περιγράφουν σε 6-8 προτάσεις τι είναι pop art και κατονομάζουν τουλάχιστον έναν εκπρόσωπό της. Με αυτόν τον τρόπο εξασκούν το γραπτό λόγο και αφομοιώνουν τις πληροφορίες που πήραν από την προηγούμενη άσκηση. Δραστηριότητα 5η (5’) Οι μαθητές ενσωματώνουν τις εργασίες τους στο χώρο που τους διατίθεται στο wiki (παρέχονται σχετικές τεχνικές οδηγίες) και οι ομάδες αξιολογούν τις εργασίες των συμμαθητών τους στον αντίστοιχο χώρο (http://popartproject.pbworks.com/w/page/132537618/Assignments), βάσει κριτηρίων αξιολόγησης.

**Φάση 2 (Χρονική διάρκεια,  βήματα διδασκαλίας, δραστηριότητες, ρόλος εκπαιδευτικού,  μαθητών):** Δεύτερη διδακτική ώρα Τη δεύτερη διδακτική ώρα οι μαθητές καλούνται να πραγματοποιήσουν μια καθοδηγούμενη ιστοεξερεύνηση (webquest), προκειμένου να συλλέξουν πληροφορίες και να απαντήσουν σε ερωτήσεις που αναφέρονται στην τέχνη της pop art και των εκπροσώπων αυτής. Μέσω του wiki, http://popartproject.pbworks.com, οι μαθητές κατευθύνονται με υπερσύνδεσμο στην ιστοεξερεύνηση Pop Art, http://zunal.com/webquest.php?w=399936, που έχει κατασκευάσει ο εκπαιδευτικός στην πλατφόρμα zunal και ακολουθούν τις οδηγίες. Εκτός από τις ιστοσελίδες που παρέχουν πληροφορίες, οι μαθητές έχουν τη δυνατότητα να χρησιμοποιήσουν διαδικτυακό μεταφραστικό εργαλείο https://translate.google.gr/?hl=el, καθώς και λεξικό που αφορά στην ορολογία της pop art, http://www.poparthistory.com/dictionary.html. Προετοιμασία (5’) Οι μαθητές χωρίζονται στα ίδια ζευγάρια όπως και την προηγούμενη διδακτική ώρα και εισέρχονται μέσω του wiki, http://popartproject.pbworks.com, στη διαδικτυακή πλατφόρμα zunal, http://zunal.com/webquest.php?w=399936. O εκπαιδευτικός εξηγεί τη διαδικασία της ιστοεξερεύνησης. Στο κάθε ζευγάρι ο ένας μαθητής διενεργεί την ιστοεξερεύνηση και ο άλλος κρατά σημειώσεις. Οι ρόλοι μπορούν να εναλλάσσονται. Οι ρόλοι που αναλαμβάνουν οι μαθητές είναι οι εξής: Α) Γκαλερίστας (Gallerist) Β) Βιογράφος (Biographer) Δραστηριότητα 6η (40’) Το κάθε ζευγάρι πραγματοποιεί την ιστοεξερεύνηση και απαντά στις ερωτήσεις που του έχουν τεθεί, σύμφωνα με τους ρόλους που έχει αναλάβει. Συγκεκριμένα: Α) Οι «Γκαλερίστες», ακολουθώντας τις οδηγίες που τους παρέχονται στο zunal, http://zunal.com/webquest.php?w=399936, αρχικά πηγαίνουν στην ιστοσελίδα unsplash, https://unsplash.com, και επιλέγουν φωτογραφίες (οι φωτογραφίες διατίθενται δωρεάν και δεν υπόκεινται σε πνευματικά δικαιώματα) ή χρησιμοποιούν κάποιες από τις φωτογραφίες που έχουν στο δίσκο του υπολογιστή τους. Στη συνέχεια, με τη χρήση του εργαλείου Pictomizer, http://pictomizer.com, τις επεξεργάζονται προκειμένου να τις αναρτήσουν στη δική τους pop art γκαλερί (συνημμένο powerpoint στο webquest) και προσθέτουν (προαιρετικά) τα δικά τους σοφά λόγια (quotes). Κατόπιν, οι «Γκαλερίστες» πραγματοποιούν ιστοεξερεύνηση στους δικτυακούς τόπους που έχει επιλέξει ο εκπαιδευτικός ακολουθώντας τους υπερσυνδέσμους και συγκεντρώνουν τις πληροφορίες που τους είναι απαραίτητες προκειμένου να απαντήσουν στις ερωτήσεις που τους έχουν δοθεί και που αφορούν στην τέχνη της pop art. Β) Οι «Βιογράφοι», ακολουθώντας τις οδηγίες στο zunal, http://zunal.com/webquest.php?w=399936, πραγματοποιούν ιστοεξερεύνηση στους δικτυακούς τόπους που έχει επιλέξει ο εκπαιδευτικός και συγκεντρώνουν τις πληροφορίες που τους είναι απαραίτητες προκειμένου να απαντήσουν στις ερωτήσεις που τους έχουν δοθεί και που αφορούν σ’ έναν από τους σημαντικότερους pop art καλλιτέχνες, τον Andy Warhol. Όλα τα ζευγάρια κρατούν σημειώσεις και προετοιμάζουν τις απαντήσεις τους.

**Φάση 3 (Χρονική διάρκεια,  βήματα διδασκαλίας, δραστηριότητες, ρόλος εκπαιδευτικού,  μαθητών):** Προετοιμασία (5’) Αφού τα ζευγάρια ολοκληρώσουν την ιστοεξερεύνηση δημιουργούν ομάδες των τεσσάρων ατόμων. Οι δύο ομάδες ασχολούνται με την pop art (Gallerists) και οι άλλες δύο με τον Andy Warhol (Biographers), ανάλογα το ρόλο που είχαν αναλάβει. Στόχος της ομαδοποίησης είναι η ανταλλαγή πληροφοριών και η από κοινού παρουσίαση των αποτελεσμάτων. Δραστηριότητα 7η (40’) Η κάθε ομάδα συγκεντρώνει τις πληροφορίες που έχουν συλλέξει τα μέλη της και προχωρούν στη σύνθεση τους ως εξής: Α) Οι «Γκαλερίστες» δημιουργούν ένα κοινό powerpoint (χρησιμοποιώντας το πρότυπο powerpoint που τους δίνεται ως επισύναψη στην ενότητα Process του webquest), http://zunal.com/process.php?w=399936, με όλες τις φωτογραφίες που έχουν κατασκευάσει οι υπο-ομάδες και τις περιγραφές αυτών. Αυτό αποτελεί την εικονική τους γκαλερί, στην οποία δίνουν ένα όνομα. Με τις πληροφορίες που έχουν συλλέξει συντάσσουν ένα κείμενο για την τέχνη της pop art, το οποίο θα χρησιμοποιηθεί ως εισαγωγικό σημείωμα στην εικονική τους γκαλερί. Ανεβάζουν το τελικό προϊόν τους στο χώρο εργασίας τους στο wiki. Β) Οι «Βιογράφοι» επεξεργάζονται τις πληροφορίες που έχουν συλλέξει για τον Andy Warhol. Στη συνέχεια, χρησιμοποιώντας το εργαλείο fodey, https://www.fodey.com/generators/newspaper/snippet.asp, φτιάχνουν ένα σύντομο άρθρο εφημερίδας για το μεγάλο αυτό καλλιτέχνη. Ενσωματώνουν το άρθρο που έχουν φτιάξει στο χώρο τους στο wiki, http://popartproject.pbworks.com. Στόχος της δραστηριότητας αποτελεί η συνεργατική εργασία, η εξάσκηση του γραπτού λόγου σε διάφορες μορφές αλλά και η ανάπτυξη της κριτικής σκέψης μέσω της διαδικασίας επιλογής της κατάλληλης πληροφορίας Επιπλέον, ακολουθώντας τις οδηγίες που τους δίνονται στο zunal, http://zunal.com/process.php?w=399936, κατασκευάζουν μια αφίσα που σχετίζεται με τον Andy Warhol, χρησιμοποιώντας το εργαλείο κατασκευής γιγαντοαφίσας blockposters, https://www.blockposters.com/.

**Φάσεις  4, 5, 6 (εφόσον υπάρχουν) (Χρονική διάρκεια,  βήματα διδασκαλίας, δραστηριότητες, ρόλος εκπαιδευτικού,  μαθητών):** Δραστηριότητα 8η (20’) Οι ομάδες παρουσιάζουν στους συμμαθητές τους τα έργα τους (αφίσες, εφημερίδες και power point παρουσιάσεις). Δραστηριότητα 9η (15’) Οι μαθητές σε ομάδες, μέσω του wiki καλούνται να γράψουν έξι ερωτήσεις και απαντήσεις ανά ομάδα (6 ερωτήσεις/απαντήσεις οι δύο ομάδες των Gallerists και 6 ερωτήσεις/απαντήσεις οι δύο ομάδες των Biographers-σύνολο 24 ερωτήσεις/απαντήσεις), σχετικές με τα αντικείμενα που επεξεργάστηκαν στις προηγούμενες δραστηριότητες. Χρησιμοποιώντας το εργαλείο jeopardylabs, https://jeopardylabs.com/, πρέπει να κατασκευάσουν ένα παιχνίδι jeopardy. Στη συνέχεια, θα παίξουν το παιχνίδι. Η ομάδα με τις περισσότερες σωστές απαντήσεις νικά. Ο στόχος του τελευταίου μέρους του σεναρίου είναι η παραγωγή γραπτού λόγου, η ανταλλαγή των πληροφοριών που έχουν συλλέξει οι ομάδες και η εμπέδωση του μαθήματος. Δραστηριότητα 10η (10’) \* Σε περίπτωση που ο χρόνος έχει εξαντληθεί η δραστηριότητα αυτή μπορεί να δοθεί ως εργασία στο σπίτι. Στο τέλος του μαθήματος ζητείται από τους μαθητές να αξιολογήσουν την εικονική γκαλερί και το άρθρο της εφημερίδας, βάσει ρουμπρίκων αξιολόγησης, μαθήματος, που έχει σχεδιάσει ο εκπαιδευτικός και παρέχονται μέσω του webquest, http://zunal.com/evaluation.php?w=399936. Η βαθμολογία του κάθε προϊόντος αναρτάται στην αντίστοιχη σελίδα του wiki. Παράλληλα, ο εκπαιδευτικός κάνει τη δική του αξιολόγηση: 1. Όσον αφορά στο παιγνίδι, βάσει ρουμπρίκας αξιολόγησης (http://rubistar.4teachers.org/index.php?screen=PrintRubricDownloadFile&rubric\_id=2783761& ) 2. Όσον αφορά στη συνεργασία των ομάδων (αξιολόγηση συναισθηματικών στόχων), βάσει αντίστοιχης ρουμπρίκας (http://rubistar.4teachers.org/index.php?screen=PrintRubricDownloadFile&rubric\_id=2781727& ) Το σενάριο ολοκληρώνεται με την αξιολόγησή του από τους μαθητές, μέσω σύντομου ηλεκτρονικού ερωτηματολογίου (https://www.surveymonkey.com/r/KN69YRY). Αναστοχασμός Σκοπός του αναστοχασμού είναι η επίτευξη βελτίωσης και η ανάπτυξη διορατικότητας μέσα από μια κυκλική διαδικασία δράσης, αναστοχασμού που οδηγεί σε νέα δράση κλπ. Με τη χρήση του penzu (http://www.penzu.com/), ο εκπαιδευτικός μπορεί να καταγράψει την εμπειρία του και να αναστοχαστεί σε τρόπους βελτίωσης της μαθησιακής διαδικασίας.